**Управляващият орган на Стратегическия план за развитие на земеделието и селските райони на Република България за периода 2023-2027 г. представя за обсъждане проект на Насоки за кандидатстване по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони (2023-2027 г.) – трети прием.**

Прилагането на процедурата ще спомогне за насърчаване на социалното приобщаване, подобряване на транспортната свързаност между населените места, енергийна ефективност на обществените сгради, както и на водопроводната и уличната мрежа, с цел повишаване качеството на живот в тях.

Максималният размер на безвъзмездната финансова помощ по интервенцията е определен за всеки кандидат, съгласно Приложение № 3 „Списък с бюджети съгласно Методика за определяне на гарантирани бюджети за общините в обхвата на дефиницията за селски райони“ от Условията за кандидатстване.

Приемът ще бъде отворен до 16 януари 2026 г., като подаването на заявленията за подпомагане по интервенцията ще бъде изцяло по електронен път чрез Системата за електронно управление (СЕУ).

С цел улеснение на кандидатите е изготвено и Ръководство за подаване на заявления за подпомагане по интервенциите от Стратегическия план за развитие на земеделието и селските райони за периода 2023-2027 г., което е налично в СЕУ.

Писмени предложения и коментари по горепосочените документи могат да се изпращат в срок до 28 август 2025 г. (включително) чрез Системата за електронни услуги, като ясно се посочва наименованието на интервенцията.

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”.